Divisa

A divisa (d'o latín divīsus, part. pas. de dividĕre, dividir) ye una unidat de cambio que facilita a transferencia de biens y servicios. S'amuestra en forma de piezas metalicas, ditas monedas –por un regular redondas– u en forma de piezas de papel, ditas billez. También se presenta como «diners de plastico» (tarchetas de credito), como talons, cheques u pagarés, etc. O termin moneda u unidat monetaria fa referencia a la divisa propia d'o país, u d'o mercau monetario a o que perteneixe o país, ye decir, o metal u papel moneda emplegau pa obtener biens, productos u servicios adintro de l'ambito en que ha estau expediu por o suyo banco central.

Se le diz divisa, por contra, cuan se refiere a una moneda, u unidat de cuenta, forana Divisa - Definición. thefreedictionary.com u baixo sobiranía externa respecto a l'ambito con sobiranía propia Divisas: ¿Qué son las divisas y para qué sirven?. 23 d'abril de 2019. https://www.tipo-de-cambio.com/ por a on circula a moneda y que se fa servir mas que mas pa o intercambio de biens y servicios entre países.

Seguntes s'expresa o Banco de Espanya Cambio de moneda, y atras entidaz Cambio de moneda y cambio de divisa (Global Exchange), no han d'entibocar-sen con ello dos conceptos:

 un cambio de moneda ye a compravenda d'a moneda diferent a la propia pa usar-la en l'ambito cheografico a on se regula y emplega de forma parellana a la propia. Por eixemplo, en o país de destín, en caso d'un viache. 
 un cambio de divisa, d'atra man, no suposa un movimiento fisico d'os diners. Por eixemplo, una transferencia recibida en dolars s'ingresa en a cuenta personal en a moneda correspondient, seguntes o país que siga (euros, pesos, sols, etc).

Por un regular, cada país tien establida, a o menos, una moneda oficial sobre o suyo territorio presentada baixo diferents medios de pago tamién de curso legal. Por contra, distintos países pueden:

 fer servir a mesma moneda (como ye o caso de l'euro y os países miembros d'a Unión monetaria europea, u como Liechtenstein en unión monetaria con Suiza — con o franco suizo) ;
 adoptar una divisa forana como unidat monetaria legal: como ye o caso de Panamá y Ecuador (con o dólar americano), u d'a Ciudat d'o Vaticano, de San Marino, de Mónegue y d'Andorra, y, de facto, de Kosovo y de Montenegro (con l'euro).

Por motivos practicos, una divisa gosa tener subdivisions, legals u tradicionals : 1/1000 (os millimos d'o dinar tunecino), 1/100 (os eurocentimos de l'euro), 1/20, 1/10, 1/8, 1/4 (o cuarto de dólar nortamericano), etc.

 Historia 
Os diners como moneda han teniu o suyo protagonismo en o desenvolique d'as civilizacions basadas en o comercio dende fa cuantos milenios.

A tradición d'os cambistas va unida a la aparición d'os diners y d'a banca unidas a o comercio, como verdadero propiciador d'a profesión. Serán aspectos que iran chuntos mientres muitos sieglos. En especial, talment, será en a Europa medieval a on en a suya epoca d'explendor muitas ciudaz prencipien a cudir a suya propia moneda y asinas se prencipie a detectar una profesionalización d'iste treballo. Los cambios de moneda en la Edad Media. 21 de marzo de 2019. Carlos Rodríguez Flores

Será en o zaguer tercio d'o sieglo XIX, con l'aparición d'o patrón oro García Ruiz, 1992, p. 58 y d'a Unión Monetaria Latina García Ruiz, 1992, p. 59, cuan se estableixcan oficialment as primera paridaz reguladas entre as divisas de cada país. O primero, en muitos casos, no sería de facto albandonau dica 1914 García Ruiz, 1992, p. 60.

En o período d'entreguerras ya no se pudo tornar a restaurar o sistema, entre muitas atras razons, por que muitas economías s'amuestraban fuertement desetabilizadas y porque a producción d'oro yera escasa García Ruiz, 1992, p. 67. En a decada de 1920, poco antis d'a Gran Depresión de 1929, yeran treinta y cuatro países os que heban adoptau o nuevo Patrón cambios Oro García Ruiz, 1992, p. 69 Varela Parache, 1968, p. 87 . Con a crisi, mientres a decada de 1930, as condicions en Europa no amillorarían fendo que cuantos países albandonasen o Patrón Oro García Ruiz, 1992, p. 69-70.

Caldría asperar a zaguerías d'a Segunda Guerra Mundial, a 1944, pa que se sinyasen os Alcuerdos de Bretton Woods d'os que surtirán o Fundo Monetario Internacional y o Banco Mundial con a finalidat de lograr a estabilidat d'os cambios de divisas Varela Parache, 1968, p. 92. Como consecuencia d'a Guerra de Vietnam, se crebarán os alcuerdos en 1971. Dimpués de 1976, y d'a desaparición d'o sistema de cambio fixo, o FMI prene un papel prencipal debant de países en desenvolique y crisis financieras internacionals.

 Divisas contemporáneas 

As divisas fluctúan entre sí adintro d'o mercau monetario mundial. D'ista traza, se pueden estableixer distintos tipos de cambio entre divisas que varían constantement en función de cuantas variables economicas como o creiximiento economico, a inflación, o consumo interno d'una nación, etc.

A relación d'o pre d'a moneda d'un país con respecto a atras, tamién dita cotización, pende d'os fluxos comercials y financiers entre os residents d'a zona d'ixa moneda con respecto a los d'as atras. As importacions de biens y servicios y a inversión en o estranchero determinan a demanda en divisas extracheras, mientres que as exportacions de biens, servicios y a inversión forana determinan a oferta d'a divisa estranchera en o puesto a on se trobe.

As divisas mas comunas que circulan en os mercaus internacionals son: Las diez monedas más utilizadas del mundo. 20 de mayo de 2016. LaVanguardia.com o dólar estausunidense, l'euro, o yen, a libra esterlina, o dólar australiano, o franco suizo, o yuan chino y o dólar canadiense.

 Se veiga tamién 
 Historia d'os diners
 Simbolo monetario
 Cambista
 Cotización
 Mercau de divisas
 Tasa de cambio
 Risgo de cambio

Referencias

Categoría:Economía
Categoría:Monedas